Leders tale 2023

Kjære årsmøte, ordfører

## Innledning

Da er vi inne i et nytt år og er samlet på årsmøte, årets viktigste møteplass for medlemmer og tillitsvalgte i Troms Bondelag. Med et hektisk fjorår bak oss, med mange saker og hendelser, ble det lagt ned mye arbeid i både lokallagene og fylkeslag. Så takk for engasjementet og innsatsen fra tillitsvalgte og ansatte i fylkesorganisasjonen, og takk til lokallagene for innspill til JBF og ulike høringer, pluss deltagelse på ulike arenaer og representasjon. Og - gratulerer til oss Troms Bondelag, som er 75 år i 2023. Dette jubileet vil bli markert senere på året.

Slagordet, «landbruk over hele landet» er viktigere enn noen gang. Sjøl om antall aktive gårdsbruk avtar, er denne avgangen spredt over hele landet. En kollega fra nord sa i et møte; vi produserer mat på ytterkanten for matproduksjon i Norge. Så hvis lønnsomheta blir enda dårligere, er vi de første som må gi opp fordi vi ikke lengre kan leve av produsere mat. Men i Norge har ikke etterspørsel på kjøtt avtatt merkbart, og så lenge importen øker forteller det også at sjølforsyningsgraden er for lav. Vi må produsere mer og importere mindre. Bondelaget er organisasjonen også for de mindre produksjonene. I Troms er vi ikke mange på gris og fjørfe, og på melk er det mange i kategorien små-/mellomstore bruk som vi vil jobbe for å få med oss videre fremover.

## Sammenslåingsprosess

I løpet av fjoråret ble det endelig avklart; at Troms og Finnmark igjen blir to fylker fra 1.januar 2024. Sjøl om bondelagene har hatt har egne fylkeslag, har det vært viktig å få reversert regionreformen. Den har i pågått i over 3 år og tatt mye ressurser fra både lokallag og fylkeslag. Men ettervirkningene vil fortsatt være med oss. F.eks er all statestikk for perioden vil samlet for begge fylker, så dermed mer tidkrevende å finne riktig tall for Troms. Men jobben med sammenslåing har ikke vært forgjeves, den gir et godt grunnlag til å fortsette samarbeidet med Finnmark, så vel som Nordland Bondelag. I mange saker er det nødvendig å jobbe i fellesskap i nord-norge for å bli hørt sentralt.

## Jordbruksoppgjøret

I Jordbruksoppgjøret 2022 ble det i innspillet fra Troms Bondelag satt fokus på sau og ammeku. Det var enighet om dette i hele landet og det endte med et inntektsløft for disse produksjonene. Likevel ser vi ikke resultatet at dette enda, fordi det ble rekordmange sauebruk nedlagt i våres fylke i 2022. Nesten 20 bønder leverte sau for siste gang. Antall sau slaktet hos Nortura Andslimoen, har gått ned med 20000 slakt ila 5 år. Dette utgjør 25% nedgang (det ble slaktet omlag 60000 sau/lam i 2022).

Vi må fortsette å ha fokus på at inntekt pr årsverk. Så hvis Bondelaget greier å synliggjøre inntektsgapet opp til andre grupper i samfunnet, vil de neste jordbruksoppgjørene være høyere enn i 2022. Når Stortinget har akseptert at næringa har for lav inntekt til å produsere den maten landet trenger, vil dette på et tidspunkt gi ei positiv framtidstro og utløse byggeaktivitet. Dette motiverer i neste omgang de unge til å velge bondeyrket og bli bønder.

## Sjølforsyning

Og Norge er et av de landene med lavest sjølforsyningsgrad i verden, under 40%. Vi produserer gras og andre vekster på kun 3 % av arealet på landsbasis, noe som gjør at vi er ekstra sårbar for avlingssvikt. I Troms er andelen 1% dyrkamark, så her kan vi nydyrke mer og dermed øke produksjon av dyrefôr.

## Kostnader

Som følge av pandemien og krigen i Europa har vi fått ekstraordinære kostnader og ei påfølgende høy prisstigning, både på varer produsert i Norge men ikke minst på importerte innsatsfaktorer for landbruket. Mens høye strømpriser har tatt fokuset i sør-norge, har vi i nord fått smake mer på følgende av energikostnaden i nord, med økte gjødsel- og kraftfor-priser. Sjøl om prisene så langt dette året ser ut til å ha flatet ut og er på vei ned på gjødsel, er inntektssystemet vårt sårbart. Etter en politisk forhandling om høye kostnader, ender det gjerne med en kompensasjon som i 2022.

Problemet er at inntektsøkningen kommer året etter kostnadsøkningen, dette medfører en unødvendig belastning for bonden som hadde høye kostnader fra før.

Vi må derfor sikre en kortere beregningstid, slik at kompensasjonen blir utbetalt samme året som kostnadsøkningen, neste gang.

## Investeringsmidler

Og et stort hurra til de som har gjennomført fornyelse av driftsbygning, med de forutsetningene de har, sannsynligvis med en inntekt ved siden av gården.

Midler fra Innovasjon Norge til ombygging/nybygg innen tradisjonelt landbruk har ikke vært benyttet fullt ut de siste årene. For Troms var det i 2022 ikke nok søknader til å bruke opp midler tilført, og som da ble inndratt. Lav søknadstall skyldes ikke først og fremst at tilskudds-ordningen for investering er dårlig, men heller at driftsplanene viser et inntektsnivå som ikke matcher kostnadene ved matproduksjon.

For inneværende år har potten økt til over 90 mill for Troms og Finnmark og det gis 40% tilskudd uten tak. Dette gir et håp om at flere ser muligheten for å bygge løsdriftsfjøs allerede nå. Men det er også mulig å søke midler til syke- og kalvingsbinge som alle storfefjøs må ha fra 2024.

Det er åpent for alle produksjoner å søke tilskudd for driftsbygning, men det er unntak: nyetablering på gris er fortsatt ikke mulig i Troms, den jobben gjenstår!

## Klima og rødt kjøtt

Norge kjem også til å få utfordringer med de klimaendringer som kommer. Men i motsetning til land lengre sør i Europa som får det verre, kan endringene med økt snitt-temperatur gi bedre muligheter i arktis. Med tidligere start på vekstsesongen vil det gi mer avling pr år med 2 fulle grasslåtter i Troms. Dette vil gi enda bedre fôrkvalitet og vil kunne redusere kraftfôrbruken. Samtidig forskes det på norskprodusert protein, noe som vil gi et lavere utslipp per produsert enhet.

Bondelaget var med å hindret at reduksjon av rødt kjøtt ikke ble et klimatiltak i klimaplanen for landbruket. Å drive med sau og ku er derfor fortsatt en bærekraftig produksjon og spesielt i vår region med de gode beitene som forskerne framhever.

Sjøl om plantebasert kjøtt er i startfasen for stor-skala produksjon, vil behovet for rødt kjøtt fortsatt være bærebjelken for landbruket i Troms. Dette kan utnyttes i enda større grad ved å øke produksjonen.

Likevel er vi nødt å tenke reduksjon av klimagasser. At vi følger rådet med å ta i bruk klimakalkulator, og bidrar til at landbruket når sine reduksjonsmål innen utgangen av 2030. Men hvorfor det, vil noen si? Jo fordi, hvis vi ikke leverer på klima innen utgangen av dette 10-året, kan det bli vanskeligere å selge varene våre. Neste generasjon forbruker vil være blir enda mer miljøbevisst og kommer til å stille sterkere krav til klimavennlig matproduksjon. Så derfor må vi gjøre klimajobben sammen, og parallelt med tetning av inntektsgap.

## Grønt-satsing

Troms bør være med på grønt-satsingen som vil øke i årene som kommer. Vi har et potensiale på potet, kålrot og vekster som egner seg for vår breddegrad.

Grønnsaksskolen har i 2023 kommet i gang i nord, og med det et godt initiativ for å fremme grønnsaksdyrking. Første samling var i Tromsø nå 1.feb, med omlag 60 deltagere fra hele landsdelen. Sjøl om de fleste ønsker å drive småskala, er det et viktig bidrag til fremtidig satsing på økt produksjon i nord. Det er nødvendig å etablere et fagmiljø for å øke kunnskapene, noe som vil gi bonden bedre muligheter på grønt i framtiden.

## Utdanning i landbruket

Arktisk naturbruksskole. Utdanning i landbruket er nødvendig for å øke kompetansen for matprodusenten. I tillegg til agronomien, er det et stadig større behov for å kunne behandle de tekniske hjelpemidler som finnes og som er i rask utvikling. Senja videregående på Gibostad trenger sårt å komme i gang med fornyelse av bygningsmasse og maskinpark på grønn linje og vi håper at dette blir realisert så snart som mulig. En moderne naturbruksskole i Troms vil være et viktig bidrag til videre rekruttering i næringa.

## 25 millioner til bærekraftig matproduksjon

Landbruksminister Sandra Borch lanserte på nyåret en pakke for Nord-Norge. Sammen med 8 mill fra fylkeskommunene i nord-norge, er det årlige beløpet på 25 mill i 3 år, med oppstart i 2023. Som kjent er nord-norge-midlene tenkt benyttet for å kartlegge landbruket i landsdelen og gi et tilbud for alle bønder som ønsker rådgiving til f.eks lage driftsplan.

Vi som Bondelag er opptatt av at disse midlene skal komme bonden til gode og ikke bare ende i nye prosjekter. Dette arbeidet er i gang og så snart forskriften er klar vil det være mulig å søke på ulike tiltak fra Statsforvalteren.

## Psykisk helse

Bonden har ei psykisk helsesom alle andre i samfunnet. Likevel er bonden’s helse kommet ekstra i fokus etter avsløringer om dårlig dyrevelferd på gris og dyretragedier hos noen gårdbrukere. Bak enhver dyretragedie ligger det en mennesketragedie sies det - en kollega som har møtt veggen etter å ha strevet over lang tid. Som tillitsvalgte i næringa er det viktig å belyse problemet og forsøke å forklare hvordan dette kan skje. F.eks må vi holde fokus på velferdsordningene, det å ha mulighet for ferie og fritid betyr mye for bonden, med flere arbeidstimer i året enn gjennomsnittlig lønnsmottaker og dårligere lønnsevne per time. Hva med å innføre en pålagt ferie for bonden i likhet med andre arbeidstakere, at det pålegges 2 ukers ferie hvert år, fordi alle trenger en pause fra hverdagen.

Vi må også bestrebe oss å hjelpe til å finne løsninger for unngå de menneskelige kollapsene. En frisk bonde som driver med dyrehold, vil aldri slutte å stelle dyrene sine og gi de mat, så ved å ha bedre fokus på bonden’s helse, kan vi ha null-visjon for dyretragedier av denne typen. Men så er det viktig å ikke generalisere – å si at bonden har det verre enn andre yrkesgrupper. Vi må tenke på omdømme, ikke minst i forhold til neste generasjon som også leser nyheter. Vi må motivere neste generasjon med at bondeyrket er verdt å satse på!

## Matvarepriser

Etter den varslede prisstigningen på matvarer 1.feb, har nyhetsbilde i flere medier handlet om hvem som har ansvaret. Denne diskusjonen er bra for bonden. Det er mulig å forklare, at ja, vi får noe av økningen, men kanskje bare 30% andel.

Fordi størsteparten av prisen på f.eks drikkemelk går til andre ledd i næringa. Det er kostbart med inntransport til meieri, foredle den, markedsføre og kjøre den ut til butikkene, og sisteleddet bestemmer prisen til forbruker.

Som bonde må vi følge med på at andel til bonde ikke avtar ytterligere. I 1985 fikk bonden nær 50% av butikkpris, mens i dag er andelen under 30%. Kanskje bør vi sikre andelen i lovverket? At det nedfelles at bonden skal ha minimum 40% av prisen i butikkhylla! Kan det være et innspill til tetting av inntektsgapet til bonden som regjeringen har sagt? Økt tilskudd i jordbruksavtalen vil neppe justere gapet alene.

## Importvern

Som følge av økte matvarepriser kommer også diskusjonen om importvern. Det kan virke som at noen ønsker å importere mer mat for å holde prisene nede, uten tanke på matsikkerhet og beredskap.

Uten et fortsatt sterkt vern mot importvarer, er det farvel til distriktslandbruket som vi kjenner det i dag. Med andre ord, dersom etterspørselen på norskproduserte varer synker, faller prisen til bonden og dermed inntekten. Ved økt import på matvarer går også sjølforsyningsgraden ned.

Vi må opprettholde beskyttelsen. Vi må fortsette å jobbe med å få politikerne på stortinget og lokalt å forstå at vi trenger å opprettholde og styrke tollvernet. Forbrukeren må kanskje betale en større andel for maten enn 12,9 % av inntekten hvis vi skal oppnå dette. I Norge er matvareprisen lavere enn Sverige og Danmark hvis vi sammenligner lønnsnivået.

## Inntektsløft

Inntektsløftet må gjennomføres for å unngå at vi blir færre bønder. Ikke minst på melkeku fram mot 2034. Med høy investeringskostnad, samt marginal inntjening for å betjene løpende kostnader inkl renter og avdrag, risikerer vi økt sentralisering og at fagmiljø blir svekket i hele landet. I neste omgang må samfunnet spørre seg om vi oppnår bedre dyrevelferd og bærekraftig matproduksjon ved å legge ned de mindre gårdsbrukene og heller kjøpe maten fra andre land?

## Avrunding

Når vi nå har startet på 2023 er det et ønske om at flere utenom næringa engasjerer seg i ulike problemstillinger i landbruket. Bondelaget som faglag har en viktig oppgave, å informere/gi råd til politikerne på ulike nivåer, for at de skal kunne ta beslutninger som gagner landbruksnæringa og dermed også samfunnet på lang sikt. Fram mot kommune- og fylkesting-valget til høsten, vil jeg derfor oppfordre de som har muligheten, å informere lokalpolitikerne om landbruket. Det er viktig at landbruksnæringa tar plass i valgkampen som deretter får spalteplass i media.

Ønsker til slutt å si at næringa bør jobbe sammen, å dra i samme retning gir som regel resultater. Framsnakk fordelen med å stå sammen. Så med dette ønsker jeg dere et interessant og godt årsmøte! Takk.